Diari Oficial de la Generalitat Valenciana


Sumari del DOGV 1995, del 31-03-1993 (1993/827535)

ORDRE de 10 de febrer de 1993, de la Conselleria de Cultura, Educació i Ciència, per la qual es convoca concurs públic per a la concessió de beques de col.laboració en arxius de la Generalitat Valenciana.
------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/10/(6)/dof/vci/html**

### Dades del document

Número de DOGV
:   1995

Data del DOGV
:   31-03-1993

Secció del DOGV
:   DISPOSICIONS GENERALS

Número del document
:   1993/827535


Data del document
:   10-02-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 10 de febrer de 1993, de la Conselleria de Cultura, Educació i Ciència, per la qual es convoca concurs públic per a la concessió de beques de col·laboració en arxius de la Generalitat Valenciana.  
El tractament dels fons documentals, i els serveis prestats al públic pels arxius requereixen, a més de coneixements tècnics especialitzats, una pràctica que solament es pot adquirir mitjançant l'activa col·laboració en els treballs habituals que es realitzen en aquestes centres.  
En virtut de les funcions i serveis transferides en matèria de cultura per Reial Decret 3066/1983, de 13 d'octubre, a la Generalitat Valenciana, i d'acord amb el conveni entre el Ministeri de Cultura i la Comunitat Autònoma Valenciana sobre gestió dels arxius de titularitat estatal (BOE del 19 de gener de 1985), i fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer  
Es convoca concurs públic per a la concessió de set beques de col·laboració en pràctiques arxivístiques a desenvolupar en els següents arxius de la Generalitat Valenciana:  
Arxiu del Regne de València, 3 beques.  
Arxiu Històric d'Alacant, 1 beca.  
Arxiu Històric d'Orihuela, 1 beca.  
Arxiu Històric de Castelló de la Plana, 1 beca.  
Arxiu central de la Generalitat Valenciana, 1 beca.  
I s'aproven les bases per les quals es regeix aquesta convocatòria, incloses com a annex a aquesta ordre.  
Segon  
L?abonament d'aquestes beques es realitzarà amb càrrec a l'aplicació pressupostària 70.34.412.9.993.3, dins la línia 4.03/000/93, anomenada ajudes per a la formació en arxius i biblioteques, per un import global de 2.800.000 pessetes.  
DISPOSICIONS FINALS  
Primera  
El Conseller de Cultura, Educació i Ciència delega la concessió d'aquestes beques en la Directora General de Promoció Cultural, i la faculta perquè, dins l?àmbit de les seues competències, adopte les resolucions necessàries per a l'aplicació i desenvolupament de la present ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 10 de febrer de 1993.  
El Conseller de Cultura, Educació i Ciència,  
ANDREU LOPEZ I BLASCO  
ANNEX  
Bases per a la concessió de beques de col·laboració en els arxius de la Generalitat Valenciana  
Primera  
Les beques objecte d'aquesta convocatòria s'adjudicaran mitjançant concurs entre les diverses persones que hi aspiren, i que reunesquen els següents requisits i els acrediten documentalment:  
a) Tenir la nacionalitat espanyola i residir en l?àmbit de la Comunitat Valenciana.  
b) Haver finalitzat la llicenciatura en Geografia i Història en el curs acadèmic 1991-92.  
Segona  
Les sol·licituds, dirigides al Conseller de Cultura, Educació i Ciència, es podran presentar al Registre General de la Conselleria de Cultura, Educació i Ciència; a les direccions territorials de Cultura i Educació d'Alacant, Castelló o València; als centres d'informació de l?Oficina d'Informació, Iniciatives i Reclamacions de la Generalitat Valenciana; o per qualsevol dels mitjans previstos per la legislació vigent.  
Tercera  
El termini de presentació de les sol·licituds serà de quinze dies hàbils, comptadors a partir de l?endemà de la publicació d'aquesta convocatòria en el Diari Oficial de la Generalitat Valenciana.  
1. A les sol·licituds caldrà adjuntar la documentació següent:  
a) Certificació acadèmica personal que acredite haver assolit la titulació corresponent, amb les qualificacions obtingudes per convocatòria i curs.  
b) Currículum.  
c) Certificat d'empadronament.  
d) Tota documentació que considere pertinent adjuntar com a mèrit personal. En cas de treballs realitzats o publicats es deurà adjuntar una còpia d'ells.  
e) Fotocòpia del DNI i número de telèfon.  
f) Número de compte i entitat bancària o d'estalvi, on s'hauran de fer els pagaments, en cas d'ésser concedida la beca.  
g) L'ordre de preferència de les beques per part del sol·licitant. En cas de no especificar-se, s'entendrà que el sol·licitant acepta l?ordre de preferència que apareix en aquestes bases.  
2. Tots els documents s'hauran de presentar originals o mitjançant fotocòpies degudament compulsades. Els documents que no acomplesquen aquests requisits no seran tinguts en compte a l?hora de baremar l?expedient personal del sol·licitant.  
Quarta  
La dotació de les beques serà de 400.000 pessetes, de les quals es podran satisfer pagaments parcials amb la certificació prèvia d'aprofitament expedida pel director del centre.  
Cinquena  
Són obligacions del beneficiari:  
a) Col·laborar amb el personal tècnic de l'Arxiu del Regne de València en els treballs específics de restauració de documents que li encarreguen, raó per la qual haurà de romandre als locals del centre durant cinc mesos, i realitzar el mateix horari del personal de l'arxiu a les ordres del director, el qual serà qui l?encarregue el treball.  
b) Acreditar davant l?entitat que concedeix la realització de l'activitat o l'adopció del comportament, i el compliment dels requisits i les condicions que determinen la concessió o el benefici de l'ajuda.  
c) La submissió a les actuacions de control financer que corresponguen a la Intervenció General, en relació amb les subvencions i ajudes concedides.  
d) Comunicar a l?entitat que concedeix l?obtenció de subvencions o ajudes per a la mateixa finalitat, procedent de qualsevol administració o ens públics.  
e) Acreditar en la forma que determina l?Ordre de 7 de gener de 1991, de la Conselleria d'Economia i Hisenda (DOGV núm. 1477, de 5 de febrer), que es troba al corrent de les seues obligacions tributàries i de la Seguretat Social. Aquesta acreditació es farà mitjançant la presentació de les certificacions expedides per les delegacions d'Hisenda i les tresoreries territorials de la Seguretat Social corresponents.  
Sisena  
Tota alteració de les condicions tingudes en compte per a la concessió de la subvenció, i en tot cas l?obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
L'import d'aquestes beques en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de realitzar el beneficiari.  
Setena  
Serà procedent el reintegrament de les quantitats percebudes i l?exigència de l?interès de demora des del moment del pagament de la subvenció en els casos següents:  
a) Incompliment de l?obligació de justificació.  
b) Obtenir la subvenció sense reunir les condicions requerides.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment en el supòsit recollit en el paràgraf segon de l'apartat anterior, quan la subvenció principal siga de la Generalitat Valenciana pertocarà el reintegrament de l?excés obtingut sobre el cost de l'activitat realitzada.  
Vuitena  
Quan en l?exercici de les funcions d'inspecció o control, es deduesquen indicis de la incorrecta obtenció, benefici o destinació de la subvenció o ajuda percebuda, els agents encarregats de la seua realització podran acordar la retenció de les factures, els documents equivalents o substitutius i de qualsevol altre document relatiu a les operacions en què aquests indicis es manifesten.  
Novena  
Els treballs realitzats quedaran en propietat de la Conselleria de Cultura, Educació i Ciència, i no podran ser utilitzats pels autors sense la corresponent autorització.  
Deu  
Per a la valoració dels mèrits dels sol·licitants es constitueix una comissió qualificadora que la integraran:  
- Presidenta: Directora General de Promoció Cultural.  
- Vocals: Director de l'Arxiu del Regne de València, Director de l'Arxiu Central de la Generalitat Valenciana, Cap del Servei de Patrimoni Bibliogràfic i Documental de la Conselleria de Cultura, Educació i Ciència.  
- Secretari: Cap de la Secció d'Arxius de la Conselleria de Cultura, Educació i Ciència.  
La comissió qualificadora elaborarà la seua proposta dins dels 20 dies hàbils posteriors al termini de la convocatòria, i té facultats per a realitzar, mitjançant els seus membres, totes les comprovacions que estimen que calen per a la qualificació dels mèrits adduïts, i també la realització, si s'escau, d'una prova pràctica o entrevista, si ho considera oportú.  
Una vegada finalitzada la corresponent valoració dels expedients de cadascú dels aspirants, la comissió elevarà proposta a la Directora General de Promoció Cultural, la qual resoldrà l'adjudicació de les beques per delegació del Conseller de Cultura, Educació i Ciència en el termini de 15 dies. La resolució es publicarà al Diari Oficial de la Generalitat Valenciana.  
Alhora, la comissió qualificadora podrà formular proposta en el sentit que siguen declarades desertes les beques de col·laboració si, al seu parer, no hi hagués concursants amb mèrits suficients per a adjudicar-les. Els dictàmens i les propostes de la comissió seran inapel·lables.  
Onze  
Les condicions de mèrit avaluables per la comissió qualificadora, que s'hauran de presentar justificades com cal, i les puntuacions que s?atorgaran són les següents:  
a) Expedient acadèmic general, de 0 a 4 punts.  
b) Realització de cursets especialitzats o assignatures que tinguen relació amb treballs de restauració de documentació d'arxius, de 0 a 2 punts.  
c) Altres mèrits relacionats amb la matèria objecte d'aquesta convocatòria que es puguen al·legar, de 0 a 2 punts.  
d) Altres titulacions que no siguen requisit per a la concessió de la beca:  
- Títol de doctor, 2 punts.  
- Títol de llicenciat o equivalent, 1 punt.  
- Diploma universitari o equivalent, 0,5 punts.  
Dotze  
El fet d'haver-se beneficiat d'aquesta beca no estableix cap tipus de relació laboral amb la Conselleria de Cultura, Educació i Ciència, ni amb l'Arxiu del Regne de València, ni suposa cap compromís d'incorporació posterior a la plantilla del centre esmentat.


Còpia Permalink ELI